**บทที่ 4
การดำเนินงานในขั้นตอนต่อไป**

โครงการปรับปรุงโปรแกรมบริหารบำรุงทาง (TPMS) มีกำหนดระยะเวลาดำเนินการทั้งสิ้น 360 วัน
โดยเริ่มปฏิบัติงานโครงการเมื่อวันที่ 30 กันยายน พ.ศ. 2559 และสิ้นสุดระยะเวลาดำเนินการ
ในวันที่ 22 กันยายน พ.ศ. 2560 โดยมีกำหนดการส่งมอบรายงานเอกสารครั้งถัดไป คือ **รายงานขั้นกลาง (Interim Report)** รายละเอียดดังต่อไปนี้

ที่ปรึกษาจะต้องจัดทำรายงานขั้นกลาง (Interim Report) จำนวน 20 (ยี่สิบ) ชุด และส่งมอบภายในเวลา 180 วัน นับถัดจากวันลงนามในสัญญา และรายงานฉบับนี้จะประกอบด้วย

* ความก้าวหน้าของงานแต่ละด้าน
* ผลงานในภาพรวมของโครงการ
* งานปรับปรุงข้อมูลพื้นฐาน และสอบเทียบแบบจำลองต่างๆ ในโปรแกรมบริหารงานบำรุงทาง (TPMS) ให้มีความเป็นปัจจุบัน แล้วเสร็จ
* งานศึกษา และแนะนำปัจจัยตลอดจนหลักเกณฑ์ต่างๆ สำหรับใช้ในการเลือกวิธีการซ่อมบำรุง
ที่เหมาะสมกับข้อมูลในปัจจุบันที่มีการสำรวจข้อมูล และที่ได้เชื่อมโยงข้อมูลจากระบบอื่นๆ ของกรมทางหลวง แล้วเสร็จ
* ความคืบหน้าการปรับปรุงโปรแกรมบริหารบำรุงทาง (TPMS)
* ตัวอย่างหน้าจอ (Mock up) ของโปรแกรม TPMS
* สรุปการทำงานของโปรแกรมด้วย Graphic User Interface
* ปัญหาและอุปสรรค พร้อมด้วยแนวทางการแก้ไข
* แผนงานในลำดับถัดไป

สำหรับรายงานขั้นกลาง (Interim Report) คณะที่ปรึกษาได้วางแนวทางในการดำเนินงานขั้นตอนถัดไปดังตารางที่ 4-1

ตารางที่ 4-1 รายละเอียดการดำเนินงานในขั้นตอนถัดไป

| **รายละเอียด** | **การดำเนินงาน** |
| --- | --- |
| ปรับปรุงข้อมูลพื้นฐาน และสอบเทียบแบบจำลองต่างๆ ในโปรแกรมบริหารงานบำรุงทาง (TPMS) ให้มีความเป็นปัจจุบัน | * ดำเนินการสอบเทียบแบบจำลองต่างๆ ในโปรแกรม TPMS โดยพิจารณาข้อมูลที่กรมทางหลวงได้ดำเนินการสำรวจข้อมูลที่ผ่านมา
* สรุปผลการสอบเทียบ และค่าความแปรปรวน ค่าความเชื่อมั่นจากแบบจำลองที่สอบเทียบกับข้อมูลจริงของกรมทางหลวง
* ข้อมูลการปรับปรุงที่เกี่ยวข้องกับค่าใช้จ่ายผู้ใช้ทาง
 |
| ศึกษา และแนะนำปัจจัยตลอดจนหลักเกณฑ์ต่างๆ สำหรับใช้ในการเลือกวิธีการซ่อมบำรุงที่เหมาะสมกับข้อมูลในปัจจุบันที่มีการสำรวจข้อมูล และที่ได้เชื่อมโยงข้อมูลจากระบบอื่นๆ ของกรมทางหลวง โดยมีรายละเอียดดังนี้ | * เสนอแนะเกณฑ์พิจารณาการซ่อมบำรุงของข้อมูลสำรวจสภาพทางในแต่ละชนิดข้อมูล
 |
| ความคืบหน้าการปรับปรุงโปรแกรมบริหารบำรุงทาง (TPMS) โดยยึดหลักการดังนี้ | โดยมีรายละเอียดการดำเนินงานมีดังนี้* นำเสนอภาพรวมการดำเนินงานของระบบ TPMS ที่ได้ปรับปรุง
* นำเสนอตัวอย่างหน้าจอ (Mock up) ของโปรแกรม TPMS
* สรุปการทำงานของโปรแกรมด้วย Graphic User Interface
 |